Adolf Scherer

Adolf Scherer (* 5. máj 1938, Priekopa† 22. júl 2023, Saint-Gilles, Francúzsko) bol slovenský futbalista a reprezentant Česko-Slovenska.

Klubová kariéra 
Tretí najlepší slovenský kanonier v histórii československej futbalovej ligy po Jozefovi Adamcovi (170) a Ladislavovi Pavlovičovi (164). S mužstvom Červenej hviezdy Bratislava získal majstrovský titul v roku 1959. Presadil sa aj vo francúzskej lige, v drese Olympique Nîmes bol v sezóne 1969/1970 piatym najlepším strelcom ligy s 19 gólmi. Po Schererovej emigrácií do Francúzska v roku 1973 sa snažil komunistický režim vymazať jeho meno z histórie futbalu. Stratil sa z historických záznamov, z fotografií, vrátil sa tam až po zmene režimu roku 1989, keď ho dodatočne zaradili do Klubu ligových kanonierov.

Reprezentačná kariéra 
V reprezentácii Česko-Slovenska debutoval 20. septembra 1958 v Bratislave v stretnutí so Švajčiarskom. Po prvý raz hral v reprezentácii čisto slovenský útok Anton Moravčík, Scherer, Jozef Obert, Pavol Molnár, Ladislav Pavlovič a Scherer hneď pri svojej premiére prispel gólom k výhre 2:1. Žiaril na MS 1962 v Čile, kde sa zaradil k najlepším strelcom šampionátu. Jeho góly vo štvrťfinále proti Maďarsku (1:0) a v semifinále proti Juhoslávii (3:1, 2 góly) posunuli reprezentáciu ČSSR do finále MS. V česko-slovenskej reprezentácii odohral 36 zápasov a strelil 22 gólov, najviac zo všetkých Slovákov. Po Jánovi Arpášovi druhý Slovák s hetrikom v reprezentačnom drese (1960 Holandsko 4:0).

Ligové štatistiky 
 Prvý ligový gól: ČH BratislavaSpartak Hradec Králové 2:0 (2 góly), 15. 9. 1957
 Prvý ligový hetrik: Rudá Hvězda BrnoČH Bratislava 0:3, 27. 8. 1960
 Stý ligový gól: Slovnaft BratislavaLokomotíva Košice 1:1, 13. 10. 1965
 Prvý gól vo francúzskej lige: CS SedanOlympique Nîmes 3:1, 6. 4. 1969
 Hetriky vo francúzskej lige:
NîmesOlympique Lyon 5:2, 14. 12. 1969
NîmesBastia 4:1, 1. 2. 1970
 Najviac gólov v jednom zápase:
4, Slovnaft BratislavaTŽ Třinec 6:0, 22. 9. 1963
4, VSS KošiceJednota Trenčín 5:1, 11. 8. 1968
 Najviac gólov v jednej sezóne: 24, 1961/1962

Úspechy 
Reprezentačné
 finalista MS 1962 v Čile

Klubové
 majster Česko-Slovenska s Červenou hviezdou Bratislava 1958/1959
 2× víťaz Rappanovho pohára so Slovnaftom Bratislava 1963, 1964

Individuálne
 najlepší strelec čs. ligy 1961/1962 (24 gólov)
 člen Klubu ligových kanonierov (151 gólov)
 člen Siene slávy slovenského futbalu

Referencie

Externé odkazy 
 Adolf Scherer, encyklopédia SME
 FOTBAL CZ
 Footballstats.fr

Slovenskí futbalisti
Česko-slovenskí futbalisti
Hráči FK Inter Bratislava
Hráči FC Lokomotíva Košice
Hráči Nîmes Olympique
Hráči Majstrovstiev sveta vo futbale 1962
Hráči Majstrovstiev sveta vo futbale 1958
Osobnosti z Martina